ສຫລ ກັບຈີນ ໄຂ ການສົນທະນາ ດ້ານຍຸທະສາດ ແລະເສດຖະກິດ (ວີດິໂອ)
ການພົບປະສົນທະນາ ປີທີ 5 ນີ້ ແມ່ນເປັນໂອກາດອັນ​ດີ​ ສຳລັບວໍຊິງຕັນແລະປັກກິ່ງ ທີ່ຈະ​ໄດ້​ໂອ້​ລົມ​ກັນ ແລະບາງຄັ້ງຄາວ ກໍໂຕ້ຖຽງກັນ ກ່ຽວ​ກັບບັນຫາຕ່າງໆ.
ບັນດາກຸ່ມປົກປ້ອງສິດທິມະນຸດ ແລະສະມາຊິກລັດຖະສະພາສະ ຫະລັດຮຽກຮ້ອງໃຫ້ລັດຖະບານຂອງທ່ານໂອບາມາ ໃຫ້ເອົາທ່າ ທີອັນແຂງຂັນ ໃນວັນພຸດມື້ນີ້ ໃນລະຫວ່າງການພົບປະເຈລະຈາ ລະດັບສູງປະຈໍາປີກັບເຈົ້າໜ້າທີ່ຈີນ ໃນນະຄອນວໍຊິງຕັນ ທ່ານ John Kerry ລັດຖະມົນຕີກະຊວງການຕ່າງປະເທດສະ ຫະລັດ ແລະທ່ານ Jack Lew ລັດຖະມົນຕີກະຊວງການເງິນ ເປັນຜູ້ນໍາພາຄະນະຜູ້ແທນສະຫະລັດ ໃນການສົນທະນາດ້ານ ຍຸດທະສາດ ແລະເສດຖະກິດ ຝ່າຍຈີນແມ່ນມີທ່ານ Yang Jiechiລັດຖະມົນຕີອະວຸໂສ ແລະຮອງນາຍົກລັດຖະມົນຕີ Wang Yang ເປັນຜູ້ຕາງໜ້າ ການພົບປະສົນທະນາດັ່ງກ່າວ ຊຶ່ງປີນີ້ເປັນປີທີ 5 ແລ້ວນັ້ນ ແມ່ນເປັນໂອກາດອັນດີສຳລັບ ກຸງວໍຊິງຕັນແລະກຸງປັກກິ່ງ ຈະໄດ້ໂອ້ລົມກັນ ແລະບາງຄັ້ງຄາວ ກໍໂຕ້ຖຽງກັນ ກ່ຽວກັບບັນ ຫາຕ່າງໆທັງໃນດ້ານການຮ່ວມມື ແລະຄວາມບໍ່ລົງຮອຍກັນ ລະຫວ່າງສອງ ປະເທດທີ່ມີ ເສດຖະກິດໃຫຍ່ທີ່ສຸດຂອງໂລກ ກ່ອນໜ້າການພົບປະກັນເປັນເວລາສອງມື້ນັ້ນ ມີການຮຽກຮ້ອງໃຫ້ສະຫະລັດ ຍົກເອົາ ຄວາມເປັນຫ່ວງກ່ຽວກັບປະຫວັດດ້ານສິດທິມະນຸດຂອງຈີນ ຊຶ່ງເປັນຫົວຂໍ້ທີ່ຫລໍ່ແຫລມ ສໍາລັບກຸງປັກກິ່ງນັ້ນ ຂຶ້ນມາຫາລືກັນ ກຸ່ມປົກປ້ອງສິດທິມະນຸດ Human Rights Watch ທີ່ຕັ້ງຢູ່ນະຄອນນີວຢອກ ເວົ້າວ່າ ສະຫະລັດຄວນໃຫ້ຈີນຮັບຜິດຊອບ ຕໍ່ສິ່ງທີ່ອົງການດັ່ງກ່າວເອີ້ນວ່າ “ການຂາດຄວາມ ກ້າວໜ້າ” ຢູ່ໃນດ້ານຕ່າງໆ ເຊັ່ນການປະພຶດປະຕິບັດຕໍ່ພວກທີ່ຕໍານິລັດຖະບານ, ການ ຈໍາກັດອິດສະຫລະພາບໃນການປາກເວົ້າ ແລະນະໂຍບາຍດ້ານຊົນຊາດຊົນເຜົ່າ ນອກນັ້ນ ສະມາຊິກສະພາລັດສະພາອະວຸໂສກຸ່ມນຶ່ງທີ່ມາຈາກສອງພັກການເມືອງຍັງໄດ້ ຮຽກຮ້ອງໃຫ້ສະຫະລັດ ທໍາການກົດດັນຕໍ່ຈີນໃນບັນຫາຫລາຍໆຢ່າງທາງດ້ານເສດຖະກິດ ລວມທັງການປົກປ້ອງຊັບສິນທາງປັນຍາ ແລະຄໍ້າປະກັນວ່າ ຈີນເປີດຕະຫລາດຂອງຕົນ ໃຫ້ການແຂ່ງຂັນຈາກຕ່າງປະເທດ ເພີ້ມຂຶ້ນ